MAKRO ต้นทุนพุ่ง กดกำไรปี 65 เหลือ 7.6 พันล้าน แจกปันผล 0.33 บ. ขึ้น XD 27 เม.ย.
MAKRO รายงานกำไรปี 65 เหลือ 7.6 พันล้านบาท ลดลง 44% จากปีก่อนมีกำไร 1.3 หมื่นล้านบาท เซ่นต้นทุนการเงินและค่าใช้จ่ายเพิ่มขึ้น เตรียมจ่ายปันผล 0.33 บาท ขึ้น XD วันที่ 27 เม.ย.66 และกำหนดจ่าย 17 พ.ค.66
MAKRO รายงานกำไรปี 65 เหลือ 7.6 พันล้านบาท ลดลง 44% จากปีก่อนมีกำไร 1.3 หมื่นล้านบาท เซ่นต้นทุนการเงินและค่าใช้จ่ายเพิ่มขึ้น เตรียมจ่ายปันผล 0.33 บาท ขึ้น XD วันที่ 27 เม.ย.66 และกำหนดจ่าย 17 พ.ค.66
20 ก.พ. 2566

บริษัท สยามแม็คโคร จำกัด (มหาชน) หรือ MAKRO รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับ MAKRO ในปี 2565 มีกำไรสุทธิ 7,696.90 ล้านบาท ลดลง 43.76% % จากงวดเดียวกันของปีก่อนมีกำไรสุทธิ 13,686.73 ล้านบาท สาเหตุหลักเจอต้นทุนทางการเงินเพิ่มสูงขึ้น 7,122 ล้านบาท เพิ่มขึ้น 357.5% จากงวดเดียวของปีก่อน 1,557 ล้านบาท
โดยบริษัทฯ และบริษัทย่อยมีต้นทุนการเช่าและการให้บริการรวมทั้งสิ้นอยู่ที่ 5,982 ล้านบาท เพิ่มขึ้น 4,936 ล้านบาท สาเหตุหลักมาจากต้นทุนการเช่าและการให้บริการของกลุ่มธุรกิจค้าปลีก
ขณะที่ต้นทุนในการจัดจำหน่าย และค่าใช้จ่ายในการบริหารรวมทั้งสิ้น 62,842 ล้านบาท คิดเป็นสัดส่วนต่อรายได้รวม 13% โดยเพิ่มขึ้นจากช่วงเดียวกันของปีก่อน 36,353 ล้านบาท หรือ 137.2% เป็นผลมาจากต้นทุนในการจัดจำหน่าย และค่าใช้จ่ายในการบริหารของกลุ่มธุรกิจค้าปลีกเพิ่มขึ้นรวม 33,560 ล้านบาท
ส่วนกลุ่มธุรกิจค้าส่งเพิ่มขึ้น 2,793 ล้านบาท สาเหตุหลักมาจากค่าใช้จ่ายในการดำเนินงานของสาขาตามจำนวนสาขาที่เพิ่มขึ้น และค่าบริการจัดส่งสินค้า (Delivery) เนื่องจากการเติบโตของยอดขายผ่านช่องทางการจัดจำหน่ายออนไลน์ ค่าภาษีที่ดิน และสิ่งปลูกสร้างที่เพิ่มขึ้นจากการเรียกเก็บเต็มจำนวนเมื่อเทียบกับปีก่อนที่เรียกเก็บเพียงร้อยละ 10.0 และค่าใช้จ่ายที่เพิ่มขึ้นจากการเติบโตของธุรกิจออนไลน์และการส่งสินค้านอกร้าน รวมทั้งค่าใช้จ่ายในการปรับปรุงพื้นที่ร้านค้าเพื่อรองรับการเติบโตของธุรกิจดังกล่าวที่เติบโตอย่างต่อเนื่อง รวมถึงค่าสาธารณูปโภคเพิ่มขึ้นโดยหลักจากการปรับค่าไฟฟ้าผันแปรในช่วงปลายปี
อย่างไรก็ตาม สำหรับปี 2565 บริษัทฯ มีรายได้จากการขายจำนวน 447,182 ล้านบาท เพิ่มขึ้นจ านวน 188,552
ล้านบาท หรือ 72.9% จากช่วงเดียวกันของปีก่อน 258,630 ล้านบาท สาเหตุหลักจากการรวมกิจการกลุ่มธุรกิจค้าปลีกตั้งแต่วันที่ 25 ตุลาคม 2564 กอปรกับการเติบโตของรายได้จากการขายของกลุ่มธุรกิจค้าส่งจำนวน 21,093 ล้านบาท หรือ 9.5%
จากการขยายตัวอย่างต่อเนื่องของธุรกิจแม็คโครประเทศไทย การเติบโตของธุรกิจแม็คโครต่างประเทศ และธุรกิจ
ฟูดเซอร์วิสที่ฟื้นตัวอย่างต่อเนื่องจากการเปิดประเทศรับนักท่องเที่ยวและผ่อนคลายมาตรการการเดินทางระหว่างประเทศ เช่นเดียวกับหลายประเทศในภูมิภาคเอเชียแปซิฟิก
นอกจากนี้ บริษัทฯ และบริษัทย่อยมีรายได้ค่าเช่าและรายได้จากการให้บริการศูนย์การค้าจานวน 13,477 ล้านบาท
รายได้จากการให้บริการจำนวน 5,422 ล้านบาท และรายได้อื่นจำนวน 3,050 ล้านบาท รวมทั้งสิ้น 21,949 ล้านบาท
เพิ่มขึ้นจานวน 14,212 ล้านบาท หรือร้อยละ 183.7 จากช่วงเดียวกันของปีก่อน สาเหตุหลักจากรายได้ค่าเช่าและ
รายได้จากการให้บริการศูนย์การค้าของกลุ่มธุรกิจค้าปลีกเพิ่มขึ้นจำนวน 10,750 ล้านบาท ดังนั้น ในปี 2565 บริษัทฯ
และบริษัทย่อยมีรายได้รวมทั้งสิ้น 469,131 ล้านบาท เพิ่มขึ้น 76.1% จากช่วงเดียวกันของปีก่อน 266,367 ล้านบาท
อย่างไรก็ตาม บริษัทเตรียมปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค. 65 เป็นเงินสดในอัตราหุ้นละ 0.33 บาท โดยวันที่ไม่ได้รับสิทธิปันผล (XD) วันที่ 27 เม.ย.66 และกำหนดจ่ายปันผลวันที่ 17 พ.ค.66
นอกจากนี้ บอร์ดมีการพิจารณาอนุมัติการเปลี่ยนชื่อบริษัท ตราประทับ และชื่อย่อหลักทรัพย์ พร้อมทั้งแก้ไขเพิ่มเติมหนังสือบริคณห์สนธิ และข้อบังคับของบริษัท เพื่อให้สอดคล้องกับการเปลี่ยนชื่อบริษัทและตราประทับเปลี่ยนแปลงชื่อบริษัท ตราประทับ และชื่อย่อหลักทรัพย์ของ บริษัท สยามแม็คโคร จำกัด (มหาชน) หรือ MAKRO เสนอแก้ไขชื่อใหม่เป็น บริษัท ซีพี แอ็กซ์ตร้า จำกัด (มหาชน) หรือ CPAXT
